Document ID: 32011R0394

A BIZOTTSÁG 394/2011/EU RENDELETE
(2011. április 20.)
a 2006. január 1-jén vagy azt követően a 2003/87/EK európai parlamenti és tanácsi irányelv I. mellékletének jegyzéke értelmében légiközlekedési tevékenységet végző légijármű-üzemeltetők listájáról és az egyes légijármű-üzemeltetőkhöz igazgatási célból rendelt tagállamok megállapításáról szóló 748/2009/EK rendeletnek az uniós kibocsátáskereskedelmi rendszer EGT-EFTA országokra való kiterjesztése tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 18a. cikke (3) bekezdésének a) pontjára,
mivel:
(1)
A 2008/101/EK európai parlamenti és tanácsi irányelv (2) a 2003/87/EK irányelv módosításával kiterjesztette a légi közlekedésre az üvegházhatást okozó gázok kibocsátási egységei Európai Unión belüli kereskedelmi rendszerének hatályát.
(2)
A 748/2009/EK bizottsági rendelet (3) létrehozta a 2006. január 1-jén vagy azt követően a 2003/87/EK irányelv I. melléklete értelmében légiközlekedési tevékenységet végző légijármű-üzemeltetők listáját.
(3)
A lista célja, hogy a légijármű-üzemeltetőkre háruló igazgatási terhek csökkentése érdekében tájékoztatást nyújtson arról, hogy az adott légijármű-üzemeltetővel kapcsolatos igazgatási feladatokat mely tagállam látja el.
(4)
Az, hogy egy adott gazdasági szereplő az EU kibocsátáskereskedelmi rendszerének hatálya alá tartozik-e vagy sem, attól függ, hogy végez-e a 2003/87/EK irányelv I. mellékletében meghatározott légiközlekedési tevékenységet, nem pedig attól, hogy szerepel-e a légijármű-üzemeltetőknek az irányelv 18a. cikkének (3) bekezdése alapján a Bizottság által elfogadott listáján.
(5)
A 2007/589/EK határozatnak a légi közlekedésből származó kibocsátások és a légi közlekedésre vonatkozó tonnakilométer-adatok nyomon követésére és jelentésére vonatkozó iránymutatások megállapítása céljából történő módosításáról szóló, 2009. április 16-i 2009/339/EK bizottsági határozatot (4) az Európai Gazdasági Térségről szóló megállapodás XX. mellékletének (Környezet) módosításáról szóló, 2009. december 4-i 148/2009 EGT vegyes bizottsági határozat (5) belefoglalta az Európai Gazdasági Térségről szóló megállapodás szövegébe. Ennek az volt a célja, hogy időben megkezdődjék az EGT-EFTA országokon belül, az EGT-EFTA országok között, illetve az EGT-EFTA országok és az EGT-n kívüli harmadik országok között végzett légiközlekedési tevékenységek légijármű-üzemeltetők általi nyomon követése.
(6)
A 2008/101/EK irányelvet az Európai Gazdasági Térségről szóló megállapodás XX. mellékletének (Környezet) módosításáról szóló, 2011. április 1-jei 6/2011 EGT vegyes bizottsági határozat (6) belefoglalta az Európai Gazdasági Térségről szóló megállapodás szövegébe.
(7)
Az uniós kibocsátáskereskedelmi rendszer légi közlekedésre vonatkozó rendelkezéseinek az EGT-EFTA országokra való kiterjesztése céljából figyelembe kell venni a 2003/87/EK irányelv 18a. cikkének (1) bekezdésében a légijármű-üzemeltetők igazgatásáért felelős tagállam megállapítására vonatkozóan előírt feltételeket. Ennek megfelelően egyes légijármű-üzemeltetők esetében EGT-EFTA országok lesznek az igazgatási feladatokat ellátó országok.
(8)
A 748/2009/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 748/2009/EK rendelet melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. április 20-án.

Labels: 8
3
18
20